Vroclavo universitetas
Vroclavo universitetas – universitetas Lenkijoje, Vroclave. Lenkijos aukštųjų mokyklų reitinguose ji užima 7-ąją vietą (2012 m. duomenimis). Aukštojo mokslo įstaiga buvo įkurta 1702 m. spalio 21 d. ir pavadinta Leopoldino akademija Leopoldo I garbei. Nuo 1945 m. rugpjūčio 24 d. pervadintas į Vroclavo universitetą. Šiuo metu[kada?] jame studijuoja per 34 tūkst. studentų. Universitete studentai gali mokytis bakalauro, magistro ir doktorantūros studijose. Studijų formos – dieninės, vakarinės ir neakivaizdinės. Universitete vykdomi įvairūs moksliniai tyrimai naudojant pažangiausias technologijas. Jis dalyvauja tarptautinėse studentų mainų programose.